লিগ-শিল্ড দখলের পথে কী কী রেকর্ড করল মোহনবাগান?

কলকাতা: পরপর দুই মরসুমে আইএসএলের (ISL 2024-25) লিগ-শিল্ড (League Shield) জিতেছে মোহনবাগান সুপার জায়ান্ট (Mohun Bagan SG)। রবিবার সংযুক্ত সময়ে দিমিত্রি পেত্রাতসের (Dimitri Petratos) দুরন্ত গোলে ওড়িশা এফসিকে (Odisha FC) হারিয়ে আবারও ভারতসেরা কলকাতার ক্লাব। এই মরসুমে চ্যাম্পিয়নের মতোই খেলেছে হোসে মোলিনার (Jose Molina) দল। লিগ-শিল্ড জয়ের পাশাপাশি গড়েছে একাধিক রেকর্ড। এক নজরে দেখে নেওয়া যাক শুভাশিস বসুরা (Shubhashis Bose) কী কী কীর্তি করলেন।

১) এই প্রথমবার আইএসএল-এর কোনও দল পরপর দু’বার লিগ-শিল্ড জিতল।

২) ৫২ পয়েন্ট নিয়ে দুই ম্যাচ বাকি থাকতেই শিল্ড নিশ্চিত করেছে মেরিনাররা। আইএসএলে এই প্রথম কোনও দল ৫০ বা তার বেশি পয়েন্ট পেল।

আরও পড়ুন: রবিবাসরীয় সন্ধায় কী কী রেকর্ড করলেন কিং কোহলি?

৩) হোম ম্যাচে ৩১ পয়েন্ট পেয়েছেন মেত্রাতসরা, যা লিগের সর্বোচ্চ। যুবভারতী ক্রীড়াঙ্গনকে সত্যিই দুর্গ বানিয়ে তুলেছেন তাঁরা।

৪) বাগানের ১৬টি ম্যাচে জয় এক মরসুমে কোনও দলের পক্ষে সর্বোচ্চ।

There is only one DIMI-GOD ?

Watch #ISL 2024-25 live on @JioHotstar & #StarSports3 ? https://t.co/qYVmxIHDGf #MBSG #JoyMohunBagan #আমরাসবুজমেরুন pic.twitter.com/I8JzSHCuoC

— Mohun Bagan Super Giant (@mohunbagansg) February 24, 2025

৫) এক মরসুমে রেকর্ড ১৪ ম্যাচে গোল না খাওয়ার রেকর্ড গড়েছে বাগান ব্রিগেড। রক্ষণের পাশাপাশি এর অন্যতম কৃতিত্ব অবশ্যই গোলকিপার বিশাল কাইথের।

রবিবার আইসিসি চ্যাম্পিয়ন্স ট্রফিতে ভারত-পাকিস্তান ম্যাচ চলছিল। তা সত্ত্বেও যুবভারতী ক্রীড়াঙ্গন ভরিয়ে দিয়েছিলেন সবুজ-মেরুন সমর্থকরা। ৯০ মিনিটেরও বেশি তাঁদের উদ্বেগে রাখেন জেমি ম্যাকলারেন, মনবীর সিংরা। সহজ সহজ সুযোগ নষ্ট করেন তাঁরা। যার ফলে রক্তচাপ বাড়ে সমর্থকদের। ত্রাতা হয়ে আসলেন আদরের দিমি। ৯০+৩ মিনিটে বক্সের বাইরে থেকে তাঁর বাঁ পায়ের শট জালে জড়িয়ে গেল। উৎসব শুরু হল যুবভারতীতে।