যুবভারতীতে পঞ্জাব-বধ, মোহনবাগানের হাতের নাগালে লিগ-শিল্ড

কলকাতা: মোহনবাগান (Mohun Bagan SG) সমর্থকরা কিন্তু এখন থেকেই উৎসব শুরু করতে পারে। চার ম্যাচে এখনও সাত পয়েন্ট দরকার। কিন্তু এই পালতোলা নৌকোকে লিগ-শিল্ড (League Shield) পাওয়ার রাস্তায় কে ডোবাবে? লিগের শেষের দিকে ওড়িশা, মুম্বই, গোয়ার মতো শক্তিশালী দলের বিরুদ্ধে খেলা, তবু পরপর দু’বার লিগ-শিল্ড জয়ের রেকর্ড যেন অনিবার্য মনে হচ্ছে।

পঞ্জাব এফসি (Punjab FC) আগের লেগে তাদের ঘরের মাঠে ৩-০ হারিয়েছিল সবুজ-মেরুন। ফিরতি লিগেও সেই একই ফল হল। জোড়া গোল করলেন জেমি ম্যাকলারেন (Jamie McLaren)। আর একটি গোল গ্রেগ স্টুয়ার্ট করলেন নাকি লিস্টন কোলাসো (Liston Colaco) সেটা পরিষ্কার নয়। স্টুয়ার্ট নিজের বলে দাবি করলেন তবে স্কোরবোর্ড লিস্টনকেই গোলদাতা হিসেবে দেখাচ্ছে।

আরও পড়ুন: ICC Ranking: ৩৮ ধাপ লাফালেন অভিষেক, প্রথম তিনে বরুণ

3 goals and 3 points! Never in any doubt! ?

Watch #ISL 2024-25 live on @JioCinema, & #StarSports3 ? https://t.co/0un4DdyyCU #MBSG #JoyMohunBagan #আমরাসবুজমেরুন pic.twitter.com/N1ODOV2kGF

— Mohun Bagan Super Giant (@mohunbagansg) February 5, 2025

প্রথমার্ধে কোনও গোল হয়নি। দ্বিতীয়ার্ধের শুরুর দিকে দুর্দান্ত সুযোগ পায় পঞ্জাব। কিন্তু পোস্টে মেরে তা নষ্ট করেন গিয়াকোমাকিস। ঠিক তার পরের আক্রমণেই প্রথম গোল করে বাগান। ডান দিক থেকে ক্রস রাখেন দীপ্পেন্দু। বক্সের মধ্যে তা অনবদ্য নিয়ন্ত্রণ করে ১-০ করেন ম্যাকলারেন। এরপর আর ম্যাচে ফিরতে পারেনি পঞ্জাব।

৬৩ এবং ৯০ মিনিটের গোলে প্রতিপক্ষের কফিনে শেষ পেরেক দুটো পুঁতে দেয় কলকাতার ক্লাব। ১৫ ফেব্রুয়ারি কেরালা ব্লাস্টার্সের বিরুদ্ধে সবুজ-মেরুনের পরবর্তী ম্যাচ। মাঝখানে ১০ দিনের বিরতি। চোট পাওয়া অনিরুদ্ধ থাপা, সাহাল আব্দুল সামাদরা আশা করা যায় সুস্থ হয়ে উঠবেন। তবে সেদিন কার্ড সমস্যায় থাকতে পারবেন না স্টুয়ার্ট।